b'\n_START_ARTICLE_\nBojan Podkraj\xc5\xa1ek\n_START_SECTION_\n\xc5\xbdivljenjepis\n_START_PARAGRAPH_\nBojan Podkraj\xc5\xa1ek se je rodil 8. januarja 1968 v Celju. Osnovno \xc5\xa1olo je obiskoval v \xc5\xa0pitali\xc4\x8du, kasneje tudi v Slovenskih Konjicah. Po kon\xc4\x8dani osnovni \xc5\xa1oli je \xc5\xa1olanje nadaljeval in zaklju\xc4\x8dil na Srednji kovinarski \xc5\xa1oli v Zre\xc4\x8dah, kjer je pridobil izobrazbo kovinarskega tehnika. Na tem podro\xc4\x8dju je delal najprej v podjetju Unior in nato v Stanovanjskem podjetju Konjice._NEWLINE_Leta 1998 je prvi\xc4\x8d kandidiral in bil tudi izvoljen za predsednika Krajevne skupnosti \xc5\xa0pitali\xc4\x8d. To funkcijo je nato opravljal tri mandate oz. do leta 2010, leta 2002 pa je kandidiral \xc5\xa1e za ob\xc4\x8dinskega svetnika Ob\xc4\x8dine Slovenske Konjice in bil prav tako izvoljen. Svetnik je ostal do leta 2014, leta 2018 pa se je po 4-letnem premoru vrnil v svetni\xc5\xa1ke vrste. Leta 2006 je bil imenovan za pod\xc5\xbeupana omenjene ob\xc4\x8dine, kar je ostal do leta 2014. Leta 2006 je postal tudi predsednik Turisti\xc4\x8dnega dru\xc5\xa1tva \xc5\xa0pitali\xc4\x8d in ga vodil nadalnjih 8 let. Zadnjih nekaj let je predsednik Nogometnega dru\xc5\xa1tva Dravinja, bil pa je tudi podpredsednik Medob\xc4\x8dinske nogometne zveze Celje. _NEWLINE_Leta 2014 je bil prvi\xc4\x8d izvoljen za poslanca v Dr\xc5\xbeavnem zboru, leta 2018 pa so mu volivci podelili \xc5\xa1e drugi mandat._NEWLINE_Med drugim je od leta 2012 predsednik Ob\xc4\x8dinskega odbora SDS Slovenske Konjice, od leta 2013 pa tudi podpredsednik Sveta SDS.'